cyanic-selkie/wikianc huggingface dataset:
Վաշինգտոն (լեռ)
Սպորտային մրցումներ
Ամեն տարի հունիսին լեռը անցկացնում է փոխանցումավազք, որը գրավում է հարյուրավոր վազորդների։ Հուլիսին և օգոստոսին լեռան վրա հեծանվային զբոսանքներ են անցկացվում։ Երկու երթուղիներն էլ անցնում են դեպի գագաթ տանող ճանապարհով։ Նման փոխանցումների մինչ օրս ամենահայտնի հաղթողը «Տուր դե Ֆրանս»-ի մասնակից Թեյլեր Համիլթոնն է։ 1932 թվականի օգոստոսի 7-ին Ռայմոնդ Ի. Ուիլչը դարձավ առաջին մի ոտքով մարդը, ով բարձրացավ Վաշինգտոն լեռը պաշտոնական մեկ ոտքի մրցույթի ժամանակ։
1904 - 1961 թվականներին դեպի գագաթ տանող ճանապարհին պարբերաբար անցկացվում էին լեռնագնացության մրցումներ, որոնք ամենահինն են Հյուսիսային Ամերիկայում, որոնք կոչվում էին «Climb to the clouds»: 11,9 կմ երկարությամբ և 11,8% թեքությամբ (1419 մ անկում) ուղին սկսվում էր Գլեն Հաուսից (489 մ ծովի մակարդակից) և ավարտվում ամենավերևում (1908 մ)։ 1990 թվականին մրցույթը վերածնվեց, թեև ամեն տարի չի անցկացվում։ Առաջին փորձն արվել է 1899 թվականին, երբ F.E. Stanley-ն իր Locomobile-ով ամբողջ ճանապարհորդությունն արել է 2 ժամ 10 րոպեում, իսկ 1904 թվականին Հիգինսը Daimler 60HP-ով դրա վրա ծախսել է 24 րոպե 37 վայրկյան։ Ներկայիս ռեկորդակիրը՝ 5 րոպե 44,72 վայրկյան, սահմանվել է Թրևիս Պաստրանան 2017 թվականին Subaru Impreza WRX STI-ով։
Մեկ այլ իրադարձություն, թեև սպորտային իրադարձություն չէ, ամենամյա MINI Summit-ն է։ Նման համագումարները սկսվել են 73 մեքենաներով, իսկ ներկայումս մեքենաների թիվը երկու հարյուրից ավելի է։ MINI-ի համագումարը տեղի է ունենում Հայրերի օրվան նախորդող շաբաթ օրը։ Վաշինգտոն լեռը նաև հյուրընկալում է այլընտրանքային էներգիայի մեքենաների երկօրյա համաժողով, որը կոչվում է Վաշինգտոնի այլընտրանքային էներգիայի օրեր։
Արվեստում
Վաշինգտոն լեռը եղել է նկարների թեմա, ներառյալ մի քանի հայտնի գործեր, որոնք թվագրվում են Հյուսիսային Ամերիկայում ֆրանկո-անգլիական հակամարտությունների ժամանակով։ 18-րդ դարի վերջին և 19-րդ դարի սկզբին Նյու Հեմփշիրի նկարիչների Conway Society-ը լեռը պատկերել է մի շարք նկարներում, որոնք տարածվել են ամբողջ աշխարհում, որոնցից ամենահայտնին եղել է Հեմփթոն Քորթում։ Վաշինգտոն լեռան են նվիրված նաև երաժշտական ​​ստեղծագործությունները, օրինակ՝ Սիմֆոնիա N 64, որը ստեղծվել է 1990-ականներին ամերիկացի կոմպոզիտոր Ալան Հովանեսի կողմից, ով բարձրացել է սարը։
Արտաքին հղումներ
Կատեգորիա:ԱՄՆ-ի լեռներ Կատեգորիա:Լեռնագագաթներ այբբենական կարգով Կատեգորիա:Վիքիպեդիա:ՈՒՎ 2023-ի հոդվածներ
Օրթոսիե (արբանյակ)
Օրթոսիեն ունի մոտ 2 կմ տրամագիծ, և պտտվում է Յուպիտերի շուրջ միջինում 20 721 000 միլիոն կմ հեռավորության վրա, 622,6 օրվա ընթացքում ։ Արբանյակի ուղեծրի թեքումը կազմում է 145,9° խավարածրի հարթության նկատմամբ (143° Յուպիտերի հասարակածի նկատմամբ), իսկ էքսցենտրիսիտետը 0,281 է  ։
Օրթոսիեն պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է ։
Արբանյակի անունը տրվել է 2003 թվականի օգոստոսին, այն անվանվել է Հունական դիցաբանության հորա, բարգավաճման աստվածուհի Օրթոսիեի անունով, հորաները հանդիսանում էին Զևսի և Թեմիսի դուստրերը ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Բելինի Հիդերալդու
Հիդերալդու Լուիս Բելինի (Hilderaldo Luís Bellini, ), բրազիլացի ֆուտբոլիստ, կենտրոնական պաշտպան։
Կենսագրություն
1958-1962 թվականին աշխարհի չեմպիոն Բրազիլիայի հավաքականի խմբում։ 1958 թվականին եղել է հավաքականի ավագը Շվեդիայի հաղթական առաջնությունում։ Մասնակցել է նաև 1966 թվականի Անգլիայի աշխարհի առաջնությանը։
Բրազիլիայի հավաքականում Բելինինը անցկացրել է 32 հանդիպում։ Ակումբային մակարդակում կարիերայի մեծ մասը հանդես է եկել «Վասկո դա Գամայում» և «Սան Պաուլում»։
Բելինին ընգրկված էր Սան-Պաուլում գտնվող բրիտանական ֆուտբոլի թանգարանին կից Փառքի սրահում։
Հետաքրքիր փաստեր
Նրա պատվին անվանվել է «Bellini» երաժշտական խումբը (Samba de Janeiro դեբյուտային մեգա հիթ), որը ստեղծվել է 1997 թվականին։
Արտաքին հղումներ
Կատեգորիա:Սան Պաուլուի ֆուտբոլիստներ Կատեգորիա:Վասկո դա Գամայի ֆուտբոլիստներ Կատեգորիա:Ատլետիկո Պարանաենսեի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Ֆուտբոլիստներ այբբենական կարգով Կատեգորիա:Բրազիլացի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Ֆուտբոլի պաշտպաններ
Մկրտիչ Քոլոզյան
Մկրտիչ Բագոյի Քոլոզյան, հայ խորհրդային ​​ծխախոտագործ, գյուղատնտեսական արտադրության առաջավոր։ Սոցիալիստական աշխատանքի հերոս (1949) ։
Կենսագրություն
Մկրտիչ Բագոյի Քոլոզյանը ծնվել է 1922 թվականին Հայկական ԽՍՀ Նոր-Բայազետի շրջանի Նոր-Բայազետ քաղաքում (այժմ՝ ՀՀ Գեղարքունիքի մարզի Գավառ քաղաք)։ Նրա հայրը մինչև 1924 թվականը զբաղվել է բատրակությամբ, որից հետո եղել է հովիվ, իսկ 1929 թվականին տեղի կոլտնտեսության հիմնադրումից հետո դարձել է կոլտնտեսական։
1936 թվականին Մկրտիչ Քոլոզյանն ընդունվել է կոմերիտմիության շարքեր։ 1938 թվականին ավարտել է Նոր-Բայազետի միջնակարգ դպրոցը և աշխատանքի անցել Բատիկ Բատիկյանի անվան կոլտնտեսությունում։ 1941 թվականին՝ Հայրենական մեծ պատերազմի սկզբում, Քոլոզյանը զորակոչվել է Բանվորա-գյուղացիական Կարմիր բանակի շարքերը։ 1943 թվականին ընդունվել է ՀամԿ(բ)Կ /ԽՄԿԿ շարքերը։ 1944 թվականին Ստալինգրադի մոտ երկրորդ ծանր վիրավորումը ստանալուց հետո Քոլոզյանը զորացրվել է որպես Հայրենական մեծ պատերազմի հաշմանդամ։ Պարգևատրվել է մարտական պարգևներով։
Զորացրվելուց հետո Մկրտիչ Քոլոզյանը վերադարձել է Նոր-Բայազետ և աշխատանքի անցել Բատիկ Բատիկյանի անվան կոլտնտեսությունում։ 1945 թվականին դարձել է կոլտնտեսության 2-րդ ծխախոտագործական օղակի օղակավար։ Կարճ ժամանակում յուրացնելով ծխախոտի մշակաբույսերի աճեցման ագրոտեխնիկական հիմունքները՝ Քոլոզյանի ղեկավարությամբ օղակն իր աշխատանքներն ուղղել է ծխախոտի բերքատվության բարձրացմանը։ Օղակին հաջողվել է յուրաքանչյուր հեկտարի վրա թմբերի երկու կողմերում տնկել 130000 ծխախոտի սածիլ՝ սահմանված 100000-ից 110000 սածիլների փոխարեն, ինչի արդյունքում ստացվել է բարձր բերք։ 1946 թվականին, որպես բարձր բերքատվություն ապահովող երիտասարդական օղակի օղակավար, Քոլոզյանն արժանացել է Կոմերիտմիության Կենտկոմի պատվոգրի։ 1948 թվականին օղակը 3 հեկտար տարածքից ստացել է Տիկ-Կուլակ ծխախոտի տեսակի 25 ցենտներ բերք։
ԽՍՀՄ Գերագույն խորհրդի նախագահության 1949 թվականի ապրիլի 16-ի հրամանագրով տարեկանի, բամբակի և ծխախոտի բարձր բերք ստանալու և գարնանացանի բոլոր մշակաբույսերի սերմացուով ապահովելու համար 1949 թվականին Մկրտիչ Բագոյի Քոլոզյանին շնորհվել է Սոցիալիստական աշխատանքի հերոսի կոչում՝ նրան հանձնելով Լենինի շքանշան և Մուրճ ու մանգաղ ոսկե մեդալ ։
Շարունակելով զբաղվել ծխախոտի աճեցմամբ Մկրտիչ Քոլոզյանը 150-200%-ով կատարել է սահմանված պլանները՝ ներդնելով գիտական ​​ձեռքբերումներն ու առաջավոր փորձը։ 1949 թվականին Քոլոզյանի օղակն անցել է Սամսուն տեսակի ծխախոտի մշակմանը և ստացել հեկտարից 35 ցենտներ բերք, իսկ 1950 թվականին՝ 34 ցենտներ։ Զգալի ձեռքբերումների և բարձր բերքատվության հասնելու համար օղակավար Քոլոզյանը պարգևատրվել է Լենինի երկրորդ և Աշխատանքային կարմիր դրոշի շքանշաններով։ Հետագա տարիներին Քոլոզյանն արժանացել է այլ պարգևների՝ բարձր բերքատվություն ապահովելու համար։
Մկրտիչ Քոլոզյանը մինչև 1957 թվականը ղեկավարել է ՀԽՍՀ Նոր-Բայազետի շրջանի Բատիկ Բատիկյանի անվան կոլտնտեսության ծխախոտագործական օղակը։  1958 թվականին կոլտնտեսության բազայի վրա կազմակերպվել է անասնապահական սովխոզ և Քոլոզյանը նշանակվել է սովխոզի արհմիութենական կոմիտեի նախագահ։
Մկրտիչ Բագոյի Քոլոզյանը մահացել է 1990 թվականին, Հայկական ԽՍՀ Կամո քաղաքում։ Թաղված է տեղի գերեզմանատանը ։
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:«Աշխատանքային արիության համար» մեդալակիրներ
Ջեյն Էյր (հերոսուհի)
Ջեյն էյր (Jane Eyre), «Ջեյն Էյր» (1847) սիրավեպի գլխավոր հերոսուհին, որի հեղինակն է անգլիացի գրող և բանաստեղծ Շարլոթ Բրոնտեն։
Արտաքին տեսք
Ջեյն Էյրը բնութագրված է, որպես աննկատելի երիտասարդ աղջիկ, արտաքինով հիշեցնելով ոչ երկրային արարածի՝ էլֆի։ Նա իրեն համարում է «աղքատ, անբարետես և փոքրիկ»։ Միստր Ռոչեստրը մի անգամ խոսում է այն մասին, որ նրա աչքերը շագանակագույն են, բայց իրականում Ջեյնի աչքերը կանաչ են։
Մանկություն
Ջեյնի ծնողները՝ միստեր և միսիս Էյրները, մահացել են իրենց աղջկա ծնունդից հետո։ Աղջկան որդեգրում է մայրիկի եղբայրը՝ միստեր Ռիդը։ Մահվան մահիճում նա պարտադրում է իր կնոջը՝ Սառային երդվել, որ կխնամի Ջեյնին, որը մի մեծ պատիժ էր միսիս Ռիդի համար, քանի որ մորաքույրը չսիրեց նրան առաջին իսկ պահից, երբ Էյրը հայտնվեց նրանց տանը։ Մորեղբոր մահից հետո, Ջեյնի կյանքը Ռիդների տանը դարձավ անտանելի. անընդհատ նսեմացումները, վիրավորանքները և ընդհանրությունները մորեղբոր որդու՝ Ջոնի և քույրերի՝ Էլիզայի և Ջոջիանայի հետ, որոնց հրահրում էր մայրը։
Տասը տարեկան հասակում միսիս Ռիդը չսիրված զարմուհուն ուղարկում է իր աչքից հեռու, իսկ ավելի ստույգ՝ Լոուդի դպրոց, որբանոց։ Կրթական հաստատության դաստիարակ՝ միստր Բրոկլհորստը պաշտում է բարեպաշտական խրատաբանություն մարմնավոր խոնարհության առավելությունների մասին և նրան չի հետաքրքրում, որ աղջիկները անընդհատ սոված են և մրսած։ Այնտեղ Ջեյնը գտնվում է իր առաջին ընկերուհուն՝ Հելեն Բյորնսին։
Գարնանը որբանոցում տարածվում է տիֆի համաճարակ և թույլ առողջություն ունեցող աղջիկները մահանում են մեկը մյուսի ետևից, այդ թվում նաև Հելենը։ Նախքան իր մահը ընկերուհին Ջեյնին ասում է. «Ես հավատում եմ և հույս ունեմ. ես գնում եմ Աստծու մոտ»։ Այս խոսքերը և հանգստությունը, որոնցող Հելենը ընդունում է իր մոտալուտ մահը, մեծ ազդեցություն են ունենում աղջկա քրիստոնեական հայացքի վրա դեպի աշխարհը։
Ջեյնը Լոուդում անցկացնում է ութ տարի, վերջին երկու տարին աշխատում է, որպես ուսուցչուհի։
Քնողո (Գորիի շրջան)
Քնողո (ქნოღო), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Ջեյն Էյր (հերոսուհի)
Երիտասարդություն
Ջեյնը մեծացել է։ Տնօրեն միսիս Թեմփլը, ով այդ ութ տարիների ընթացքում եղել է աղջկա միակ ընկերուհին, ամուսնանում է և հեռանում է Լոուդից։ Միս Էյրը հայտարարություն է տալիս, որ աշխատանք է փնտրում և ստանում է տնային դաստիարակչուհի աշխատանք Թորնֆիլդում։ Նա ենթադրում է, որ սովորեցնելու է միսիս Ֆերֆակսի աղջկան (Ադել Վարանս), բայց իմանում է, որ նա ընդամենը տնտեսուհի է, տան կառավարուհի, իսկ տանտերն է համարվում ինչ-որ միստր Ռոչեստր։ Միսիս Ֆերֆակսը Ջեյնին զգուշացնում է, որ Ռոչեստրը հազվադեպ է տանը լինում և նա նրան հազվադեպ է տեսնելու։
Առաջին անգամ Ջեյնը Ռոչեստրին հանդիպում է, երբ վերջալույսի ժամանակ զբոսնում էր կալվածքի մոտակայքում։ Չտեսնելով աղջկան մշուշի պատճառով և փորձելով չտրորել նրան իր ձիով, տան տերը ընկնում է ձիուց և վնասում է կոճը։ Ջեյնը օգնում է նրան հասնել մինչև ձին, չնայած նա դեռ չգիտեր, թե ով է այդ տղամարդը։ Միայն զբոսանքից վերադառնալուց հետո, Ջեյնը իմանում է, որ այդ տղամարդը եղել է միստր Ռոչեստրը։ Տանտերը կատակում է, ասելով, որ միս Էյրը կախարդ է, ով կախարդել է նրա ձիուն։
Ջեյնը հասկանում է, որ ունի զգացմունքներ կալվածքի տիրոջ նկատմամբ, և այդ նույնը կատարվում է նաև Ռոչեստրի հետ։ Հաջորդում է սիրո խոստովանություններ, իսկ հետո հարսանիքի պատրաստություններ։ Միայն թե եկեղեցում աղջիկը իմանում է, որ նրա ընտրյալը արդեն ամուսնացած է։ Նրա օրինական կինը՝ Բերտան իր սերնդի երրորդ ցնորվածն է։ Ռոչեստրը հուսահատությամբ պատմում է Ջեյնին իր ընտանեկան կյանքի մասին Բերտայի հետ, Էդվարդը իր սիրելիի հոգեկան հիվանդության մասին իմացել է միայն ամուսնությունից հետո։ Այդ ժամանակ նա որոշում է պաշտպանել նրան և նրանից, տեղավորելով նրան վերնահարկում և նրա մոտ է թողնում պահակին՝ Գրեյս Փուլին։
Եթե միստր Ռոչեստրը ամուսնանար ներկայիս սիրելիի հետ, ապա կդառնար երկկին։ Այնուամենայնիվ, Ջեյնը ունի ինքնասիրություն և նա համաձայն չէ դառնալ սիրուհի։ Գիշերվա ծածկի տակ հուսահատված աղջիկը փախչում է սիրելիի փխրուն սրտից։ Ջեյնը մի քանի որ թափառում է, մինչև որ ուժասպառ ընկնում է տան աստիճանների վրա, որտեղ նրան, կիսամեռ վիճակում գտնում է երիտասարդ հոգևորական՝ Սենտ Ջոն Ռիվերսը։ Քահանայի քույրերը՝ Մերին և Դիանան, հոգ են տանում աղջկա մասին։ Երբ նրա ուժերը վերադառնում են, միս Էյրը սկսում է աշխատել, որպես ուսուցչուհի տեղի գյուղական դպրոցում և թաքնվում է Ջեյն Էլիոթ անվան տակ։
Սենտ Ջոնը սիրում է տեղացիկ աղջկա՝ Ռոզամունդ Օլիվերին, բայց հաղթահարում է կիրքը երիտասարդ գեղեցկուհու հանդեպ, հավաստիացնելով, որ նա չէր կարող լինի միսիոների (ով պատրաստվում էր նա դառնալ) լավ կին։ Հետագայում հոգևորականը իմանում է Ջեյնի իրական անունը և պատմում է նրան այն մասին, որ նրա մահացած հորեղբայր Ջոն Էյրը (ով ապրում էր Մադեյրաում), նրան է կտակել քսան հազար ֆունտ ստերլինգ, իսկ Ռիվերսների մայրիկը Ջոն Էյրի քույրն է, և այդ ժամանակ նա հայտնում է, որ նա, Մերին և Դիանան Ջեյնի ազգականներն են, նրա եղբայրը և քույրերը։ Երջանկացած հանկարծակի գտած հարազատներով, Ջեյնը իր ժառանգությունը հավասար բաժանում է։ Այդ ամբողջ ժամանակ Սենտ Ջոնը ուշադիր հետևում է նորահայտ քույրիկին։ Մինչ իր հեռանալը քահանան խնդրում է Ջեյինի ամուսնանալ նրա հետ, որովհետև նա համապատասխանում է միսիոների կնոջ դերին։ Կարճատև դիմադրությունից հետո Ջեյնը համաձայնվում է նրա հետ գնալ Հնդկաստան, բայց չդառնալ նրա կինը։ Միայն թե դա Ռիվերսին չի բավարարեցնում և նա գրեթե մտափոխում է նրան, երբ վերջին պահին Ջեյնը լսում է ինչ-որ տեղից նրան հասած Ռոչեստրի ձայնը, որը կանչում էր նրան. «Ջեյն, Ջեյն, Ջեյն»։ Աղջիկը ոչինչ չգիտի իր սիրելիի ճակատագրի մասին, և ցանկանալով տեսնել նրան, շտապ վերադառնում է Թորնֆիլդ։ Սակայն երբեմնի փառահեղ կալվածքի տեղում մնացել են միայն մրոտված քարեր։ Ինչպես ավելի ուշ իմանում է Ջեյնը, իր անհետանալուց հետո Բերտան այրել է տունը, իսկ ինքը ցատկել է տանիքից։ Փորձելով փրկել կնոջը, Ռոչեստրը կուրանում է և կորցնում է ձախ ձեռքի մի մասը։ Իմանալով նրա նոր բնակվելու վայրը, նա անհապաղ ուղևորվում է այնտեղ և գտնում է սիրելիին հոգու ճնշված վիճակում։
Ջեյնը և Էդվարդը վերամիավորվում են, և զույգը ամուսնանում է։ Իսկ երկու տարի անց Ռոչեստրի տեսողությունը աստիճանաբար վերականգնվում է, և նա կարող է տեսնել իր առաջնեկին։
Արտաքին հղումներ
Կատեգորիա:Գրական հերոսներ Կատեգորիա:Մանկական գրականության կերպարներ
Քնողո (Գորիի շրջան)
Դիրք
Գտնվում է ծովի մակարդակից 2000 մետր բարձրության վրա։ Շրջկենտրոն Գորիից հեռու է 61 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(452) Համիլտոնիա
(452) Համիլտոնիա (Hamiltonia), աստերոիդ աստերոիդների հիմնական գոտում։ Հայտնաբերվել է 1899 թվականի դեկտեմբերի 6-ին Ջեյմս Կիլերի կողմից Մաունթ Համիլտոնում ։
Միջին հեռավորությունը Արեգակից կազմում է 2,847584 ա. մ., առավելագույնը մոտենում է 2,8098 ա. մ. հեռավորության վրա և հեռանում 2,8854 ա. մ. ։ Արեգակի շուրջ մեկ ամբողջական պտույտ է կատարում 1755,15 երկրային օրվա ընթացքում, իր ուղեծրով շարժվելով միջինում 0,205111 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։
Համիլտոնիա աստերոիդը պատկանում է Կորոնիսի աստերոիդների ընտանիքին, որի մեջ ներառված են այս պահին հայտնի ավել քան 300 անդամներ։ Բավականին անսովոր է հանդիսանում այն փաստը, որ այս ընտանիքի անդամները շարժվում են գործնականորեն մի ուղեծրով ։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Կորոնիսի ընտանիքի աստերոիդներ Կատեգորիա:1899 թվականին հայտնաբերված աստղագիտական մարմիններ Կատեգորիա:Ջեյմս Կիլերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բոգդան Բախշի Եղիազարով դե Նորք
Բոգդան Բախշի Եղիազարով դե Նորք, հանդիպում է նաև Բոգդան Վասիլիի Եղիազարով և Բոգդան Բախշի Վասիլիի Եղիազարով դե Նորք (Bogdan Bakchi Eghiazaroff de Nork) տարբերակները, հայկական, ռուսական և ֆրանսիական բանակների կապիտան, լրագրող, ռազմական և հասարակական գործիչ ։ Եղել է «Հյուսիսային աստղ» մասոնական օթյակի անդամ ։
Կենսագրություն
Ծնվել է 1894 թվականի հունվարի 15-ին Թիֆլիսում, հայկական ընտանիքում։ Կրթություն ստանալու նպատակով՝ ընտանիքի կողմից ուղարկվել է Ֆրանսիա։ Սովորել է «Ժանսոն դե Սայի» լիցեյում, Փարիզի բարձրագույն առևտրային դպրոցում, ինչպես նաև Փարիզի համալսարանի իրավագիտության ֆակուլտետում։ Առաջին համաշխարհային պատերազմի ժամանակ Ռուսաստանում սովորել է Միխայլովյան հրետանային ուսումնարանը, կռվել Կովկասյան ռազմաճակատում։ Հեղափոխությունից և մի շարք պետությունների ձևավորումից հետո ծառայել է Հայաստանի առաջին հանրապետության երիտասարդ զինված ուժերում։ Կցված է եղել Կովկասում ֆրանսիական ռազմական առաքելությանը (1918—1920)։ Հայկական հեծելազորի լեյտենանտի զինվորական կոչումով մասնակցել է Սարդարապատի հերոսամարտին։ Եղել է հայազգի գեներալ Գրիգոր Կորգանովի օգնական, որի մահվանից հետո պահպանել է գեներալի կնոջ տրամադրած պաշտոնական փաստաթղթերը և զորահրամանատարի անձնական նոթերը։ Արդյունքում, հենց այդ նոթերի հիման վրա էլ, որոնք մահացող Եղիազարովը փոխանցել է Ժակ Կայալովին, գրվել է «Սարդարապատի հերոսամարտը» աշխատությունը ։ Հայաստանում խորհրդային կարգեր հաստատվելուց հետո՝ տեղափոխվել է Ֆրանսիա, որտեղ դարձել արտասահմանյան լեգիոնի ֆրանսիական հեծելազորի կապիտան։ Աշխատել է որպես գաղտնագրության ծառայության ղեկավար՝ ֆրանսիական ընկերություններից մեկի համար։ 1939-1940 թվականներին աշխատել է Ֆրանսիայի զինված ուժերի գլխավոր շտաբում։ Ֆրանսիայում Եղիազարովտ հիմնել է Աշխարհում ֆրանսիական տպագրության հրատարակիչների և տարածողների ազգային միությունը (1946—1968)։ 1947 թվականին Բոգդանը հիմնադրել է ֆրանսիական բանակի նախկին կոմբատանտների սպայական միությունը։ 1948-1970 թվականներին եղել է «Bulletin d‘information» ամսագրի տնօրեն և գլխավոր խմբագիր ։
Մահացել է 1977 թվականի հունվարի 25-ին Փարիզում։ Թաղված է Փարիզի Սեն Ժենևիե դե Բուա գերեզմանատանը։
Արտաքին հղումներ
Կատեգորիա:Պատվո լեգեոնի շքանշանի կոմանդորներ Կատեգորիա:Հայ ռազմական գործիչներ Կատեգորիա:Հայ հասարակական գործիչներ Կատեգորիա:Հայ լրագրողներ
Խմբաքանդակ՝ մարտակառքով (մ.թ.ա. 15-14-րդ դարեր, Լոռի բերդ)
Խմբաքանդակ՝ մարտակառքով, մ․թ․ա․ 15-14-րդ դարերում Լոռի բերդում հայտնաբերված խմբաքանդակ, որը ներառված է Հայաստանի պատմության թանգարանի հավաքածուում 2728-12 համարի ներքո։
Նկարագրություն
Որսի հետապնդման տեսարանով ձուլածո մանրաքանդակը կազմված է քառանկյունի հարթակի վրա դրված երկանիվ մարտակառքից և լծված դինամիկ ընթացքի մեջ գտնվող զույգ ձիերից, որոնք բարակիրան են, ունեն երկարավուն դունչ, բարձր բաշեր, երկար պոչ։ Առջևից սլանում է աղեղնաձև եղջյուրներով մի այծյամ ։
Կառքի անիվները ճաղավոր են, թափքը՝ թեթև։ Թափքի վրա կանգնած են դաշյուններով զինված, երկարավիզ, տափակ դեմքերով երկու ֆիգուրա, որոնցից մեկը կրում է կատարաձև վերնամասով սաղավարտ։ Արձանախումբը տեղադրված է խարսխաձև հիմքով պատվանդանի վրա։ Հարթակը սնամեջ է, եզրակողերը հարդարված են եռանկյունաձև բացվածքներով։ Ներսում պահպանվել են բրոնզե զրնգացող գնդիկներ։ Ծառայել է որպես շտանդարտ և չարխափան իր, ամրացվել է կառքի կամ պատգարակի առաջամասին ։
Աղբյուրներ
Կատեգորիա:Հայաստանի պատմության թանգարանի նմուշներ Կատեգորիա:Հնագիտական գտածոներ
Շևչենկո (քաղաքատիպ ավան, Ուկրաինա)
Շևչենկո (Шевченко), քաղաքատիպ ավան Ուկրաինայի Դոնեցկի մարզի Կրասնոարմեյսկի քաղաքային խորհուրդում։
2012 թվականի տվյալներով Շևչենկո քաղաքատիպ ավանում բնակվում էր 1 793 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի քաղաքատիպ ավաններ
Ռոնկո ալ Ադիջե
Ռոնկո ալ Ադիջե (Ronco all'Adige), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 6051 մարդ։ Խտությունը կազմում է 142 մարդ/կմ²։ Տարածքը գրավում է 43 կմ²։ Փոստային ինդեքս՝ 37055։ Հեռախոսային կոդ՝ 045։
Կոմունայում սեպտեմբերի 8-ին հատկապես նշում են Սուրբ Աստվածածնի ծննդյան տոնը։
Ծանոթագրություններ
Կատեգորիա:Իտալիայի բնակավայրեր
Մասկարակե
Մասկարակե  (Mascaraque) մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Մոնտես-դե-Տոլեդո շրջանում։ Տարածքը կազմում է 65.7 կմ2, բնակչությունը՝ 519 մարդ (2010 թվականի տվյալներով)։ Պրովինցիայի վարչական կենտրոնից գտնվում է 25 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Բելառուսի օրհներգ
Բելառուսի օրհներգ «Մենք, բելառուսներս» (Дзяржаўны гімн Рэспублікі Беларусь «Мы, беларусы»), Բելառուսի Հանրապետության պետական օրհներգը։ Այն երկրի երեք խորհրդանիշներից մեկն է։ Երաժշտությունը գրվել է 1955 թ-ին, իսկ խոսքերը թարմացվել են 2002 թ-ին։ Օրհներգը հաստատվել է 2002 թվականին ։
Օրհներգի տեքստը
''Խոսք Մ. Կլիմկովիչ, Վ. Կարիզնի''
''Երաժշտությունը Ն. Սոկոլովսկու''
Ծանոթագրություններ
Կատեգորիա:Ազգային օրհներգեր Կատեգորիա:Բելառուսի պետական խորհրդանիշեր
Վերին Լենինապատ
Վերին Լենինապատ (այժմ կոչվում է Յուխարի Լենինաբադ Yuxarı Leninabad), գյուղ ներկայիս Ադրբեջանական Հանրապետության Նախիջևանի Հանրապետության Բաբեկի շրջանի տարածքում։
Ծանոթագրություններ
Կատեգորիա:Բաբեկի շրջանի բնակավայրեր Կատեգորիա:Նախճավանի բնակավայրեր
Վիգեն Հարությունյան
Վիգեն Վալերիի Հարությունյան, արցախցի քաղաքական գործիչ, Արցախի Հանրապետության Ազգային ժողովի պատգամավոր՝ «Ազատ հայրենիք-ՔՄԴ» կուսակցության անդամ։
Կենսագրություն
Վիգեն Հարությունյանը ծնվել է 1978 թվականի ապրիլի 13-ին, Արցախի Հադրութ քաղաքում։ 1995-1998 թվականներին ծառայել է Արցախի Հանրապետության Պաշտպանության բանակում, եղել է տանկի հրամանատար ։
2003-2005 թվականներին որպես առաջին կարգի մասնագետ աշխատել է Հադրութի ԿԱՇԿ-ի սոցիալական ապահովագրության վճարների բաժնում։ 2005-2008  թվականներին աշխատել է Արցախի Հանրապետության կառավարությանն առընթեր հարկային ծառայությունում։ 2009-2012 թվականներին որպես ֆինանսատնտեսական մասի պետ աշխատել է Հադրութի զինկոմիսարիատում։
2012-2014 թվականներին Վիգեն Հարությունյանը եղել է Հադրութի հարկային տեսչության գանձումների բաժնի հարկային ավագ տեսուչ, որպես հաշվապահ 2014-2018 թվականներին աշխատել է «Լիլյա Հարությունյան» ԱՁ-ում։
2018-2019 թվականներին զբաղեցրել է Հադրութ համայնքի ղեկավարի պաշտոնը։
2020 թվականի մարտի 31-ի խորհրդարանական ընտրություններում «Ազատ հայրենիք-ՔՄԴ» կուսակցությունների դաշինքի համամասնական ցուցակով ընտրվել է Արցախի Հանրապետության 7-րդ գումարման Ազգային ժողովի պատգամավոր։
Արտաքին հղումներ
Կատեգորիա:Քաղաքական գործիչներ ըստ ազգության Կատեգորիա:Հայ քաղաքական գործիչներ Կատեգորիա:Արցախի Հանրապետության Ազգային ժողովի պատգամավորներ
Լոգարիթմական պարույր
Լոգարիթմական պարույր կամ իզոգոնալ պարույր, հատուկ տեսակի պարույր, որը հաճախ հանդիպում է բնության մեջ։
Պատմություն
Լոգարիթմական պարույրն առաջինը նկարագրել է Ալբրեխտ Դյուրերը (1525), որն այն անվանել է «հավերժական (անվերջ) գիծ» ։ Լոգարիթմական պարույրը նկարագրվել է Դեկարտի կողմից, իսկ ավելի ուշ լայնորեն ուսումնասիրվել է Բեռնուլիի կողմից, ով այն անվանել է Spira mirabilis՝ «զարմանալի պարույր»։ Դեկարտը փնտրում էր մի կոր, որն ունի շրջանագծին նման հատկություն, այնպես որ յուրաքանչյուր կետի շոշափողը յուրաքանչյուր կետում կազմում է նույն անկյունը շառավիղ-վեկտորի հետ։ Նա ցույց է տվել, որ այս պայմանը համարժեք է այն փաստին, որ կորի կետերի բևեռային անկյունները համաչափ են շառավիղ-վեկտորների լոգարիթմներին։
Հավասարումներ
Բևեռային կոորդինատներում կորը կարելի է գրել այսպես.
կամ համապատասխանաբար
որտեղ \theta-ը կետի զրոյից շեղման անկյունն է, r-ը՝ կետի շառավիղ-վեկտորը, a-ն՝ շրջադարձերի շառավիղների համար հաստատուն գործակից, b-ն՝ շրջադարձերի միջև եղած հեռավորության համար հաստատուն գործակիցը, e-ն՝  Էյլերի թիվը։
Պարամետրային ձևով այն կարելի է գրել այսպես.
որտեղ a, b-ն իրական թվեր են, t-ն՝ \theta -ի անալոգը բևեռային կոորդինատներով արտահայտության մեջ։
Մնեմե (արբանյակ)
Մնեմե (Μνήμη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2003 թվականին, սկզբում արբանյակը ստացել է S/2003 J 21 ժամանակավոր անվանումը ։
Մնեմեն ունի մոտ 2 կմ տրամագիծ, և պտտվում է Յուպիտերի շուրջ միջինում 21 069 000 միլիոն կմ հեռավորության վրա, 620,0 օրվա ընթացքում ։ Արբանյակի ուղեծրի թեքումը կազմում է 148,6° խավարածրի հարթության նկատմամբ (148° Յուպիտերի հասարակածի նկատմամբ), իսկ էքսցենտրիսիտետը 0,227 է ։
Մնեմեն պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է ։
Արբանյակի անունը տրվել է 2005 թվականի մարտին, այն անվանվել է Հունական դիցաբանության մուսաներից մեկի, Մնեմեի անունով ։
Ծանոթագրություններ
Կատեգորիա:Յուպիտերի արբանյակներ Կատեգորիա:Անկանոն արբանյակներ
Ռոդինսկոե
Ռոդինսկոե (Родинське), քաղաք Ուկրաինայի Դոնեցկի մարզի Կրասնոարմեյսկի քաղաքային խորհուրդում, շրջանային նշանակության քաղաք։ Հիմնադրվել է 1950 թվականին։
2012 թվականի տվյալներով Ռոդինսկոե քաղաքում բնակվում էր 10 773 մարդ։ Բնակավայրը զբաղեցնում է 3,1 կմ² տարածք։ Բնակչության խտությունը կազմում էր 5712 մարդ/կմ²։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1950 թվականին հիմնադրված բնակավայրեր
Դալտոնի օրենք
Դալթոնի օրենքներ, ֆիզիկական օրինաչափություններ, որոնք ենթարկվում են քիմիապես իրար հետ չփոխազդող գազերի խառնուրդի հատկությունները։ Օրենքների ձևակերպումը Դալտոնը սկսել է 19-րդ դար սկզբին։
Օրենքների ձևակերպում
Իզոթերմ պայմաններում բոլոր գազերի ծավալները իրար հավասար են, հետևաբար, ըստ Բոյլ-Մարիոտի օրենքի յուրաքանչյուր գազի ճնշումը պետք է փոխվի այնպես, որ տեղի ունենա հետևյալը.
N=N1+N2+$
որտեղ Ni-ն i–րդ տեսակի գազի մոլեկուլների թիվն է։ Համաձայն իդեալական գազի վիճակի հավասարման՝
Եթե V ծավալը զբաղեցրած լիներ միայն i-րդ տեսակի գազը, ապա նրա գործադրած ճնշումը կորոշվեր
p1V=N1kBT
բանաձևով, որի համաձայն՝
pi=Ni/VkB T pi–ն անվանում են i-րդ տեսակի գազի մասնական ճնշում։ Բանաձևերից հետևում է, որ
p=p1+p2+$ այսինքն՝ իդեալական գազերի խառնուրդում ճնշումը հավասար է խառնուրդի գազերի մասնական ճնշումների համար։
Չոր, այսինքն՝ ջրի գոլորշիներ չպարունակող օդի բաղադրության 78%–ը (ըստ ծավալի)ազոտն է, 21%–ը՝ թթվածինը, մնացածը՝ արգոնը և այլ գազեր։ Եթե օդի ճնշումը 1 մթն է, ապա ազոտի մասնական ճնշումը 0,78 մթն է, իսկ թթվածինը՝ 0,21 մթն։
Գրականություն
Կատեգորիա:Ֆիզիկայի օրենքներ Կատեգորիա:Ֆիզիկական քիմիա
Քորդի
Քորդի (ქორდი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 880 մետր բարձրության վրա։ Շրջկենտրոն Գորիից հեռու է 30 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 728 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Ահաբեկչություն Սեյվանում (2017)
Մահապարտ ռմբակոծություն, տեղի է ունեցել 2017 թվականի փետրվարի 16-ին Պակիստանի Սեյվան քաղաքի Լալ Շահբազ Քալանթար սրբատեղիում ուխտավորների՝ Մագրիբի աղոթքից հետո Սուֆի աղոթքի ժամանակ : Սինդ Իրավապահ մարմնի Գլխավոր տեսուչի հաղորդմամբ առնվազն 100 մարդ է սպանվել, ներառյալ կանայք և երեխաներ, իսկ 250-ը՝ վիրավորվել     ։
Ահաբեկչության պատասխանատվությունն իր վրա է վերցրել Իրաքի և Լևանտի իսլամական պետությունը (Խորասան նահանգ) ։
Ահաբեկչությունից հետո մահացածների մարմիններն ու վիրավորներն անմիջապես տեղափոխվել են Տալուկա հիվանդանոց, որը չի զբաղվում վնասվածքներով և արտակարգ դեպքերով ։
Արձագանքներ
Վարչապետ Նավազ Շարիֆը դատապարտել է արարքը և ասել, որ Լալ Շահբազ Քալադարի հարձակումը հարձակում էր Պակիստանի առաջադեմ ու ընդգրկուն ապագայի վրա ։
Հասարակայնության հետ կապերի ներքին ծառայությունը հայտարարել է, որ գլխավոր շտաբի պետ Քամար Ջավեդ Բեջվան հանձնարարել է անմիջապես աջակցություն ցուցաբերել պետական իշխանություններին ։
Սինդի կառավարիչ Մոհամադ Զուբարը դատապարտել է արարքը ասելով՝ «Սինդը սուֆիսների հողն է։ Ահաբեկիչներն իրենց ստոր ծրագիրն իրականացնելու համար թիրախավորել էին նվիրյալներին» ։
Ծանոթագրություններ
Կատեգորիա:2017 զանգվածային սպանություններ
Տվեք բողոքի գիրքը
«Տվեք բողոքի գիրքը» («Дайте жалобную книгу»), խորհրդային գեղարվեստական ֆիլմ, որը բեմադրվել է «Մոսֆիլմ» կինոստուդիայում 1965 թվականին ռեժիսոր Էլդար Ռյազանովի կողմից ։
Սյուժե
Մոսկվայում գործում է «Խատուտիկ» ռեստորանը, որը վատ համբավ ունի այցելուների շրջանում։ Աշխատակազմը վիրավորում է և դժկամությամբ է սպասարկում հաճախորդներին, խոհանոցը կեղտոտ է, իսկ  ողոքի գիրքը միշտ «զբաղված»։
Եվ ամեն ինչ այդպես էլ կմնար, եթե այդ չարաբաստիկ վայր չնգար «Юность» թերթի լրագրող Նիկիտինն իր գործընկերների հետ։ Բախվելով սարսափելի սպասարկման և դրանից բացի թյուրիմացության հետևանքով հայտնվելով ոստիկանությունում, Նիկիտինը որոշում է գրել այդ ռեստորանի մասին։ Հոդվածը ստանում է լուրջ հասարակական հնչեղություն։
Հետագայում Նիկիտինը սիրահարվում է այդ ռեստորանի տնօրենին՝ գեղեցիկ երիտասարդ կնոջ՝ Տատյանա Ալեքսանդրովնա Շումովային, և նրան օգնում է հնաոճ ռեստորանը վերափոխել ժամանակակից երիտասարդական սրճարանի։ Արդյունքում, անցնելով բյուրոկրատիզմի բոլոր փուլերը, նրանք հասնում են իրենց նպատակին
Ալֆրեդ Թեննիսոն
Ալֆրեդ Թեննիսոն (Alfred Tennyson, ), վիկտորյան ժամանակաշրջանի ամենաակնառու անգլիացի բանաստեղծներից մեկը։
Ծանոթագրություններ
Կատեգորիա:Անգլիացի գրողներ Կատեգորիա:Անգլիացի բանաստեղծներ Կատեգորիա:19-րդ դարի թարգմանիչներ Կատեգորիա:19-րդ դարի բանաստեղծներ Կատեգորիա:Անգլիայի քաղաքական գործիչներ Կատեգորիա:19-րդ դարի անգլիացի գրողներ Կատեգորիա:Բանաստեղծներ այբբենական կարգով
Մարիետա Շահինյան
Մարիետա Սերգեյի Շահինյան, ազգությամբ հայ ռուսագիր գրող, բանասեր, հրապարակախոս, թարգմանիչ, բանասիրական գիտությունների դոկտոր (1946), ՀԽՍՀ ԳԱ թղթակից անդամ (1950), ԽՍՀՄ ԳՄ անդամ (1934)։
Կենսագրություն
Ծնվել է 1888 թվականի ապրիլի 2-ին Մոսկվայում, Լազարյան ճեմարանի սան, Մոսկվայի համալսարանի դասախոս և ժամանակի ականավոր ախտորոշողներից մեկի՝ Սերգեյ (Սարգիս) Դավթի Շահինյանի ընտանիքում։ Տասներեք տարեկան էր, երբ մահացավ հայրը, առանց նյութական միջոցների թողնելով կնոջը՝ Փեփրոնե Յակովլևնային, և երկու աղջիկներին՝ Մարիետային ու Լինային։ Վաղ պատանեկության տարիներին նա ստիպված էր վաստակել իր ապրուստը առանց ուսումն ընդհատելու։ Ավարտեց դասական գիմնազիան, ապա բարձրագույն գրական դասընթացների պատմափիլիսոփայական ֆակուլտետը։ Ուսումնասիրում էր արևմտաեվրոպական լեզուներ, գրում մագիստրոսական դիսերտացիա։
Հոկտեմբերյան հեղափոխության ժամանակ Շահինյանը եղել է Դոնի Ռոստովում, իսկ 1920 թվականին մեկնել է Պետրոգրադ։ 1922 թվականի սեպտեմբերի 17-ին Շահինյանը «Պրավդա» թերթի մանդատով երկարատև գործուղման է մեկնել Անդրկովկասի հանրապետությունները, գրել ակնարկներ Հայաստանի, Վրաստանի, Ադրբեջանի մասին, նաև «Սովետական Հայաստան» գիրքը։ 1931 թվականին, քառասուներեք տարեկանում, նա ընդունվում է Պլանային ակադեմիա։
Շահինյանն ակտիվ մասնակցություն է ունեցել Ձորագէսի շինարարությանը, որի առօրյան էլ հանդիսացել է «Հիդրոցենտրալ» (1931) վեպի նյութը։
Brooks & Dunn
Կենսագրություն
Կիքս Բրուքսը ծնվել է 1955 թվականի մայիսի 12-ին ԱՄՆ-ի Լուիզիանա նահանգի Շրիվպորտ քաղաքում ։ Բրուքսը 1980-ական թվականներին գրել է քանթրի-երգեր, այդ թվում՝ համահեղինակությամբ ձայնագրել է Ջոն Քոնլեյի «I'm Only in It for the Love», Nitty Gritty Dirt Band խմբի «Modern Day Romance» և Highway 101 խմբի կատարմամբ «Who's Lonely Now» № 1 հիթերը ։
Ռոն Դանը ծնվել է 1953 թվականի հունիսի 1-ին ԱՄՆ-ի Տեխաս նահանգի Կոլմեն քաղաքում ։
1989 թվականին Դանը մասնակցել է Մալբորոյի կողմից հովանավորվող տաղանդների երաժշտական մրցույթին և հաղթել ։ Այս մրցույթի գրան պրին ներառում էր մրցանակային ձայնագրություն Նաշվիլում։ Այդ սեսիոն ձայնագրության պրոդյուսեր Սքոթ Հենդրիքսը Դանին խորհուրդ է տվել այն նյութը, որը ձայնագրել է պրոդյուսեր Թիմ Դյուբուան՝ այդ ժամանակ «Arista Nashville» լեյբլի ղեկավարը։ Դյուբուան էլ որոշել է միավորել Բրուքսին ու Դանին մեկ դուետում ։ Ընտրությունը հաջող էր և Brooks & Dunn դուետի արդեն առաջին սինգլը, որն անվանվել է «Brand New Man», 1991 թվականի սեպտեմբերին զբաղեցրել է Hot Country Songs քանթրի հիթ-շքերթի առաջին տեղը ։
Academy of Country Music Awards
67 անվանակարգերից 23 մրցանակ:.
Country Music Association Awards
46 անվանակարգերից 17 մրցանակ։
Մարիետա Շահինյան
Աշխատություններ
1950 թվականին լույս է տեսել Մարիետա Շահինյանի «Ճանապարհորդություն Սովետական Հայաստանում» գիրքը, որի համար նա արժանացել է Ստալինյան մրցանակի։
Մարիետա Շահինյանի հետաքրքրությունը դեպի Հայաստան, հայ մշակույթը, գրականությունն ու արվեստը երբեք չի սպառվել։ Նա ստեղծել է մի շարք մենագրություններ, գրել է ծավալուն և լուրջ հոդվածներ հայկական հեքիաթների, Մեսրոպ Մաշտոցի, Խաչատուր Աբովյանի, Միքայել Նալբանդյանի, Հովհաննես Թումանյանի, Եղիշե Չարենցի, Ավետիք Իսահակյանի, Գեորգի Յակուլովի, Մարտիրոս Սարյանի, իտալահայ նկարիչ Գրիգոր Շլդյանի արվեստաբան Սրբուհի Լիսիցյանի մասին... Գրել է «Մարդը և ժամանակը» ինքնակենսագրական գիրքը։ Շահինյանի «Հիշողություններ Սերգեյ Վասիլևիչ Ռախմանինովի մասին» ստեղծագործությունը դարձել է ընթերցողի սեփականությունը, ճիշտ այնպես, ինչպես չեխ կոմպոզիտոր Յոսեֆ Միսլիվեչեկի մասին «Հարություն ի մեռելոց» հանրածանոթ գիրքը, Մոցարտին, Նիկոլայ Մետներին նվիրված հոդվածները, Դմիտրի Շոստակովիչի գրեթե բոլոր խոշոր երկերի վերլուծությունները։ «Դ. Դ. Շոստակովիչի հիսուն նամակները» Մարիետա Շահինյանի վերջին ստեղծագործությունն է։
1944 թվականին լույս է տեսել «Ուրալի պաշտպանությունը» գիրքը, որը պատերազմի տարիներին թիկունքի հիանալի մարդկանց մի ամբողջ պատկերասրահ է։ Գիտական մեծ արժեք է ներկայացնում «Գյոթե» ուսումնասիրությունը, որը թարգմանվել է մի քանի լեզուներով։ Շահինյանը 1938 թվականին սկսել և 1968 թվականին ավարտել է Լենինյան քառապատում չորս գրքերը։
Պարգևներ
Մ. Շահինյանի անվամբ է կոչվում Տիեզերքի թիվ 2144 մոլորակը։
Աղբյուրներ
Կատեգորիա:Ռուսահայ արձակագիրներ Կատեգորիա:Ռուսահայ հասարակական գործիչներ Կատեգորիա:Ռուսահայ թարգմանիչներ Կատեգորիա:Բանասիրական գիտությունների դոկտորներ Կատեգորիա:Հայ աթեիստներ Կատեգորիա:ԽՍՀՄ գրողների միության անդամներ Կատեգորիա:ՀՀ ԳԱԱ թղթակից անդամներ Կատեգորիա:Մոսկվայի հայկական գերեզմանատանը թաղվածներ Կատեգորիա:20-րդ դարի կին գրողներ Կատեգորիա:Խորհրդային բանաստեղծուհիներ Կատեգորիա:Խորհրդային լրագրողներ Կատեգորիա:Կին դրամատուրգներ Կատեգորիա:ԽՄԿԿ անդամներ Կատեգորիա:Հայդելբերգի համալսարանի շրջանավարտներ Կատեգորիա:Խորհրդային վիպասաններ Կատեգորիա:Խորհրդային հրապարակախոսներ Կատեգորիա:Խորհրդային թարգմանիչներ Կատեգորիա:Բանաստեղծներ այբբենական կարգով
Արմեն Ղազարյան (ֆուտբոլիստ)
Արմեն Ղազարյան (ֆուտբոլիստ), հայ ֆուտբոլիստ, պաշտպան։ Հանդես է եկել Հայաստանի ֆուտբոլի առաջնությունյան «Շիրակ» ակումբի կազմում։
Ակումբային կարիերա
Գյումրու «Շիրակ» ֆուտբոլային ակումբի սան է։ Իր խաղային կարիերան սկսել է այս ակումբում։ 2006 թվականի առաջին մրցաշրջանում խաղացել է Հայաստանի ֆուտբոլի առաջնության առաջին խմբի փոխարինողների կազմում, իսկ երեք առաջնություններում՝ հիմնական կազմում։ 2008 թվականից նշանակվել է հիմնական թիմի խաղացող։ 2011 թվականին ակումբը երկարացրել է Ղազարյանի հետ պայմանագիրը։ Այդ նույն տարում, Հայաստանի 2011 թվականի ֆուտբոլի գավաթին, դուրս է եկել եզրափակիչ։ Հաղթող դարձել է Միկա ֆուտբոլային ակումբը, որին Շիրակը զիջել է 1:4 հաշվով։
Ելույթների վիճակագրություն
2020 թվականի հուլիսի 18-ի տվյալներով ․
Արտաքին հղումներ
Կատեգորիա:Հունվարի 30 ծնունդներ Կատեգորիա:1988 ծնունդներ Կատեգորիա:Գյումրի քաղաքում ծնվածներ Կատեգորիա:Հայ ֆուտբոլիստներ
(8897) Դեֆելիս
(8897) Դեֆելիս (Defelice), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 22-ին Սանտա Լյուչիա Ստրոնկոնե աստղադիտարանի կողմից Ստրոնկոնեյում ։
Միջին հեռավորությունը Արեգակից կազմում է 2,387483 ա. մ., առավելագույնը մոտենում է 2,0456 ա. մ. հեռավորության վրա և հեռանում 2,7294 ա. մ. ։ Արեգակի շուրջ մեկ ամբողջական պտույտ է կատարում 1347,44 երկրային օրվա ընթացքում, իր ուղեծրով շարժվելով միջինում 0,267174 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,84° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Սանտա Լյուչիա Ստրոնկոնե աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(453) Թեա
(453) Թեա (Tea), աստերոիդ աստերոիդների հիմնական գոտում։ Հայտնաբերվել է 1900 թվականի փետրվարի 22-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,183145 ա. մ., առավելագույնը մոտենում է 1,9457 ա. մ. հեռավորության վրա և հեռանում 2,4206 ա. մ., իսկ Երկրի ուղեծրին Թեա աստերոիդը նվազագույնը մոտենում է 0,9408 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1178,21 երկրային օրվա ընթացքում, իր ուղեծրով շարժվելով միջինում 0,305549 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,55° անկյուն։
Թեա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Ֆլորայի ընտանիքի աստերոիդներ Կատեգորիա:1900 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լիննեուս համալսարան
Լիննեուս համալսարան (Linnéuniversitetet), Շվեդիայի Հարավային նահանգի Սմոլանդ քաղաքի պետական համալսարան։ Այն բաղկացած է երկու մասնաշենքերից, որոնք գտնվում են Վեքշե և Կալմար քաղաքներում։ Համալսարանը հիմնադրվել է 2010 թվականին։
Պատմություն
Վեքշեի համալսարանը հիմնադրվել է 1967 թվականին։ 1977 թվականին սկսել է անվանվել քոլեջ, իսկ 1999 թվականին կրկին վերականգնել է համալսարանի կարգավիճակը։ Կալմարի քոլեջը հիմնադրվել է 1997 թվականին։
Վեքշեում 1716-1727 թվականներին, սկզբում ՝ քերականական ցածր դպրոցում, ապա գիմնազիայում ուսանել է ականավոր շվեդ բնագետ և բժիշկ Կարլ Լիննեյը (1707-1778)՝ աշխարհում ամենահայտնի շվեդ գիտնականը։ Երկու ուսումնական հաստատությունների միաձուլումից հետո՝ նոր համալսարանը անվանվել է նրա պատվին։
Մասնաշենք
Համալսարանը բաղկացած է երկու մասնաշենքերից. Վեքշեում և Կալմարում։
Կալմար
Կաղամարը փոքր քաղաք է ուսանողական կյանքի լավ պայմաններով։Քաղաքը հարուստ պատմություն ունի, այն շրջապատված է անտառային զանգվածներով, գտնվում է ծովից ոչ հեռու։ Կալմար քաղաքի բնական գիտությունների դպրոցը հայտնի է դասավանդման բարձր մակարդակով, ինչպես նաև կյանքի, առողջության և շրջակա միջավայրի պահպանության հետազոտություններով։
Վեքշե
Վեքշեն հանդիսանում է հասարակական կյանքի կենտրոն Շվեդիայի հարավում, ինչպես նաև առանձնանում է բազմաթիվ թանգարաններով, թատրոններով, տաճարներով և համերգասրհաներով։ Այս տարածաշրջանը հայտնի է նաև իր բարձր զարգացած տեխնոլոգիաներով և ցելյուլոզա-թղթային արդյունաբերությամբ։ Շրջապատված է լճերով և անտառներով։ Վեքշեն նաև աշխարհում այն առաջատար քաղաքներից է, որը վերապատրաստում է թենիսիստների. Մատս Վիլանդեր, Ստեֆան Էդբերգ, Մագնուս Լարսոն և Յոնաս Բյորկման, նրանք բոլորը սովորել են այստեղ։ Վեքշե հեշտ է հասնել Կոպենհագենից և Ստոկհոլմից՝ ինքնաթիռով և գնացքով։
Համալսարանական մասնաշենքը գտնվում է քաղաքի կենտրոնից ոչ հեռու։ Այն նախագծվել է ամերիկյան Campus մասնաշենքի օրինակով. բոլոր ուսումնական տարածքները գտնվում են փոքր հեռավորության վրա։ Մասնաշենքի կառուցման ժամանակ հաշվի են առնվել շրջակա միջավայրի պահպանության պահանջները, քանի որ շինությունները սահմանակից են պահպանվող բնական տարածքին։
Մասնաշենքում առկա են 3700 ուսանողական բնակարաններ և հանրակացարանի սենյակներ, ինչն ապահովում է մինչև 5200 ուսանողի կեցությունը համալսարանական ավանում։ Համալսարանի տարածքում գտնվում է գիտական զբոսայգի, որն ունի ավելի քան հարյուր ընկերությունների ներկայացուցչություն։
Ուսումնական շենքերը, ծառայողական և բնակելի շինությունները գգտնվում են միմյանց կողք կողքի՝ մասնաշենքի տարածքում։ Կան նաև ռեստորաններ, սրճարաններ, բարեր, գրախանութներ, սպորտային կենտրոն և տարբեր գրասենյակային տարածքներ։ Մասնաշենքը ապահովում է անվտանգ և հանգիստ մթնոլորտ ՝ չնայած ակտիվության բարձր մակարդակին։ Այն սահմանակից է բնական արգելոցի, լճի և միջնադարյան աշտարակների ամրոցի։
Արտաքին հղումներ
Կատեգորիա:Շվեդիայի համալսարաններ Կատեգորիա:1977 հիմնադրված կրթական հաստատություններ Կատեգորիա:Համալսարաններ այբբենական կարգով Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ
Օգոստոսի 29
Օգոստոսի 29, տարվա 241-րդ (նահանջ տարիներին՝ 242-րդ) օրն է։
Սալիցոլե
Սալիցոլե  (Salizzole), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 3755 մարդ։ Խտությունը կազմում է 125 մարդ/կմ²։ Տարածքը գրավում է 30,65 կմ²։ Փոստային ինդեքս՝ 37056։ Հեռախոսային կոդ՝ 045։
Ծանոթագրություններ
Կատեգորիա:Իտալիայի բնակավայրեր
Կարմրաքար (լեռ, Հայաստան, Արցախ)
Կարմրաքար, լեռնագագաթ Հայաստանի Սյունիքի մարզի և Արցախի սահմանագլխին, Կուճիգետի աջափնյակում, Ներքին Հանդ գյուղից 3 կմ հարավ-արևելք։ Բարծրություն 1701 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ Կատեգորիա:Արցախի լեռներ
Անդրանիկ Հակոբյան (գրող)
Անդրանիկ Իգիթի Հակոբյան, հայ գրող, բանաստեղծ, պետական և հասարակական գործիչ։ ՀՀ զինված ուժերի և ոստիկանության գնդապետ։
Կենսագրություն
Անդրանիկ Հակոբյանը ծնվել է Մարտունու շրջանի Մադինա գյուղում։ Ավարտել է Արտաշատ քաղաքի թիվ 1 միջնակարգ դպրոցը, այնուհետև՝ Երևանի պետական համալսարանի փիլիսոփայության և սոցիոլոգիայի ֆակուլտետը։ Պատմություն և հասարակագիտություն է դասավանդել հանրակրթական դպրոցներում, որպես դպրոցական տեսուչ աշխատել Արարատի շրջժողկրթբաժնում, այնուհետև աշխատել է ՀԿԿ Արարատի շրջկոմում։
1991-1999 թվականներին ծառայել է ՀՀ Զինված Ուժերում, 1999-2004 թվականներին աշխատել է ՀՀ կառավարությունում, 2004-2008 թվականներին ծառայել է ՀՀ ոստիկանությունում։ ՀՀ արտակարգ իրավիճակների նախարարի խորհրդականն է ։
Պարգևներ
Պարգևատրվել է պետական և գերատեսչական մեդալներով, հուշամեդալներով, կրծքանշաններով։
Գրող, հրապարակախոս
Հեղինակ է բանաստեղծությունների, պատմվածքների, էսսեների, վիպակների, հրապարակախոսական մի քանի տասնյակ հրապարակումների։
Արտաքին հղումներ
Կատեգորիա:Հայ գրողներ Կատեգորիա:Հայ պետական գործիչներ Կատեգորիա:Հայ հասարակական գործիչներ Կատեգորիա:Հայ բանաստեղծներ Կատեգորիա:ԵՊՀ շրջանավարտներ
Սեն Ժուլյեն դը Տուրսակ
Սեն Ժուլյեն դը Տուրսակ (Saint-Julien-de-Toursac), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 141 մարդ, բնակչության խտությունը` 14.94 մարդ/կմ²։ Բնակավայրը զբաղեցնում է 9.44 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ, Կլերմոն Ֆերան քաղաքից` 135 կմ հարավ-արևմուտք, Օրիյակ քաղաքից` 25 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 86 աշխատունակ (15-64 տարեկան) բնակիչ, որոնցից ակտիվ էին 67-ը, իսկ ոչ ակտիվները` 19։ Ակտիվության ցուցանիշը կազմում է 77,9 %։ 67 աշխատունակ մարդկանցից աշխատել է 65 անձ (36 տղամարդ և 29 կին)։ Գործազուրկ են եղել 2 անձ (1 տղամարդ և 1 կին)։ 19 անաշխատունակներից 5-ը եղել են աշակերտներ կամ ուսանողներ, 5-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալեքսանդրովկա (գյուղ, Կրասնոլիմանի շրջան)
Ալեքսանդրովկա (Олександрівка), գյուղ Ուկրաինայի Դոնեցկի մարզի Կրասնոլիմանի շրջանում։
Մասարամբրոս
Մասարամբրոս (Mazarambroz) մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Մոնտե-դե-Տոլեդո շրջանում։ Տարածքը կազմում է 21 կմ2, բնակչությունը` 1345 մարդ (2010 թվականի տվյալներով)։ Պրովինցիայի վարչական կենտրոնից գտնվում է 25 կմ հեռավորության վրա։
Արտաքին հղումներ
Կատեգորիա:Իսպանիայի քաղաքներ
Հաշվարկման լոգարիթմական համակարգ
Հաշվարկման լոգարիթմական համակարգ (LNS), թվաբանական համակարգ, որը երբեմն օգտագործվում է համակարգիչներում և թվային սարքավորումներում իրական թվերը ներկայացնելու համար, հատկապես թվային ազդանշանի մշակման ժամանակ։
Թեորիա
LNS-ում X թիվը լոգարիթմով ներկայացված է հետևյալ կերպ.
որտեղ x-ը նրա բացարձակ արժեքն է, իսկ s-ը նշանակում է X նշանը X (s=0 կամ X>0 և s=1 կամ X<0)։
Այս ձևակերպումը պարզեցնում է բազմապատկման, բաժանման և աստիճանի բարձրացման գործողությունները, քանի որ դրանք հանգում են համապատասխանաբար գումարման, հանման, բազմապատկման և բաժանման։ Մյուս կողմից, նշման այս ձևով գումարման և հանման գործողությունները պարզվում են, որ ավելի բարդ են, և դրանք հաշվարկվում են բանաձևերով.
որտեղ z=y-x օպերանդների լոգարիթմների տարբերությունն է,  «գումարի» ֆունկցիան, իսկ ՝  «տարբերության» ֆունկցիան։ s_b(z) և d_b(z) ֆունկցիաները, որը պատկերված է աջ կողմում գտնվող նկարում, հայտնի են նաև որպես Գաուսի լոգարիթմներ։ Բազմապատկման, բաժանման, արմատի հանման և աստիճանի բարձրացման պարզեցումը փոխհատուցվում է գումարման և հանման համար այս ֆունկցիաների գնահատման դժվարությամբ։ Այս ավելացված գնահատման արժեքը կարող է աննշան լինել LNS-ի օգտագործման դեպքում հիմնականում լողացող ստորակետով գործողությունների ճշգրտությունը բարելավելու համար։
Պատմություն
Լոգարիթմական թվերի համակարգը ինքնուրույն հորինվել և հրապարակվել է առնվազն երեք անգամ՝ որպես ֆիքսված և լողացող ստորակետով հաշվարկման համակարգերիայլընտրանք ։
Քինգսբերին և Ռեյները 1971 թվականին ներկայացրել են թվային ազդանշանի մշակման «լոգարիթմական թվաբանությունը» ։
Նմանատիպ LNS նկարագրվել է 1975 թվականին Շվարցլանդերի և Ալեհոպոուլոսի կողմից ։
Լին և Էդգարը 1977 թվականին նկարագրել են նմանատիպ թվային համակարգ, որը նրանք անվանել են «Ֆոկուս» ։
LNS-ում գումարման և հանման մաթեմատիկական հիմունքերը կապված են Կառլ Ֆրիդրիխ Գաուսի և Զ. Լեոնելլիի հետ ։
Կիրառություն
LNS-ը սովորաբար օգտագործվում է որպես թաքնված մարկովյան մոդելների մաս, ինչպիսին է Վիտերբիի ալգորիթմը խոսքի ճանաչման և ԴՆԹ-ի հաջորդականության համար։
LNS-ի կիրառելիությունը հետազոտելու զգալի ջանքերը՝ որպես ընդհանուր նշանակության լողացող ստորակետով համակարգերի կենսունակ այլընտրանք՝ ճշգրիտ իրական թվերի հետ աշխատելու համար, նկարագրված են «Եվրոպական լոգարիթմական միկրոպրոցեսորի» (ELM) համատեքստում ։ Ներկայացված է LNS-ում գործող 32-բիթանոց պրոցեսորի նախատիպը։ ELM ճարտարապետության վրա հիմնված LNS-ի հետագա բարելավումը կրկին ցույց տվեց զգալիորեն ավելի լավ հաշվարկային արագություն և ավելի մեծ ճշգրտություն, քան լողացող ստորակետով հաշվարկները ։
Արտաքին հղումներ
Կատեգորիա:Լոգարիթմներ
Իվան Պունի
Իվան Ալբերտովիչ Պունի, (Jean Pougny, ), ռուս-ֆրանսիացի նկարիչ, ստեղծագործական զարգացման ընթացքում մի քանի անգամ արմատապես փոխել է իր գեղարվեստական ոճը ավանգարդիզմից, կուբիզմից, ֆուտուրիզմից, սուպրեմատիզմից անցնելով քնարական պրիմիտիվիզմի` ուղղության այն ընկալմամբ, որով աշխատել են նաև Պիեռ Բոնարը և Էդուար Վյուարը   ։